
______________________________________________________________________________

	министарство рада, запошљавања и социјалне политике

	БЕОГРАД 

	ул. Немањина бр. 22-26

	


На основу члана 29. став 1. Закона о Заштитнику грађана („Службени гласник РС“, бр. 79/05 и 54/07), у поступку по притужби Г. П. из Смедерева, Заштитник грађана упућује
	обавештење

	о

завршетку поступка


Министарство рада, запошљавања и социјалне политике у потпуности је спровело препоруку дел. бр. 24530 од 01. 10. 2012. године коју је овај орган дао у поступку по притужби Г. П. из Смедерева, а у вези са утврђеним пропустима Министарства рада, запошљавања и социјалне политике у поступку праћења и утврђивања стања у области социјалне заштите, у делу који се односи на ослобођење обавезе социјално угрожених грађана од плаћања накнаде за издавање уверења надлежних служби за катастар непокретности која су им неопходна за остваривање права и услуга из области социјалне заштите.
Тиме су се стекли услови да се поступак пред овим органом оконча, о чему вас, у складу са чланом 29. став 1. Закона о Заштитнику грађана обавештавамо.

Истовремено користимо прилику да изразимо уверење да ћемо убудуће остваривати законом прописану, успешну и ефикасну сарадњу у заједничком интересу унапређењу рада органа управе и потпунијег остваривања и заштите права грађана.

	ЗАМЕНИК ЗАШТИТНИКА ГРАЂАНА

	

	Милош Јанковић


Доставити копију :

· подносиоцу притужбе

